(Návrh)

**VYHLÁŠKA**

**Ministerstva spravodlivosti Slovenskej republiky**

z ... 2016,

**ktorou sa mení a dopĺňa vyhláška Ministerstva spravodlivosti Slovenskej republiky č.** [**665/2005 Z. z.**](http://www.slov-lex.sk/pravne-predpisy/SK/ZZ/2004/25/)**, ktorou sa vykonávajú niektoré ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov**

Ministerstvo spravodlivosti Slovenskej republiky podľa § 204 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov (ďalej len "zákon") a § 38 písm. a) zákona č. 8/2005 Z. z. o správcoch a o zmene a doplnení niektorých zákonov ustanovuje:

**Čl. I**

Vyhláška Ministerstva spravodlivosti Slovenskej republiky č. [665/2005 Z. z.](http://www.slov-lex.sk/pravne-predpisy/SK/ZZ/2004/25/), ktorou sa vykonávajú niektoré ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení vyhlášky č. 536/2008 Z. z., vyhlášky č. 235/2010 Z. z. a vyhlášky č. 514/2011 Z. z. sa mení a dopĺňa takto:

1. V § 1 písm. a) sa na konci pripájajú tieto slová: „a iných zoznamoch, prehľadoch

a prílohách,“.

1. V § 1 písmeno c) znie:

„c) podrobnosti o výške, druhu a spôsobe určenia odmeny a úhrade výdavkov predbežného správcu a podrobnosti o výške a spôsobe určenia odmeny správcu v konkurze, v reštrukturalizácii a v konaniach o oddlžení, vrátane paušálnych náhrad za nevyhnutné výdavky spojené s vedením konania,“.

1. § 1 sa dopĺňa písmenami i) a j), ktoré znejú:

„i) čo sa rozumie väčšou hodnotou, menšou hodnotou a drobným veriteľom a majetkom nepatrnej hodnoty,

j) podrobnosti o procesoch speňažovania majetku v konkurze, vrátane toho, ktoré nehnuteľnosti a spoluvlastnícke podiely k nehnuteľnostiam menšej hodnoty možno speňažiť ako hnuteľnú vec.“.

1. V § 7 odsek 1 znie:

„(7) Preddavok na úhradu odmeny a výdavkov predbežného správcu vo veci vyhlásenia konkurzu na majetok fyzickej osoby podaného veriteľom je 660 eur.“.

1. V § 7 ods. 2 sa slová „1 659,70“ nahrádzajú slovami „1660“.
2. Za § 7 sa vkladá §7a, ktorý vrátane nadpisu znie:

**„§ 7a**

**Výška preddavku na úhradu paušálnej odmeny a náhrady nevyhnutných nákladov spojených s výkonom správcovskej činnosti v konaniach o oddlžení**.

Preddavok na úhradu odmeny a náhrada nevyhnutných nákladov spojených s výkonom správcovskej činnosti správcu v konaniach o oddlžení je 500 eur.“.

1. V § 8 odsek 1 znie:

„(1) Výška preddavku na úhradu nákladov konkurzu vo veci vyhlásenia konkurzu na majetok fyzickej osoby podnikateľa je 1 660 eur.“.

1. V § 8 ods. 2 sa slová „6 638,78“ nahrádzajú slovami „6 660“.
2. V § 9 odsek 1 znie:

„(1) Súd zastaví konkurzné konanie pre nedostatok majetku vo veci vyhlásenia konkurzu na majetok fyzickej osoby podnikateľa (§ 20 ods. 1 zákona) vtedy, ak zistí, že majetok dlžníka fyzickej osoby podnikateľa nemá hodnotu ani 1600 eur.“.

1. V § 12 sa vypúšťa odsek 1.

Doterajšie odseky 2 až 5 sa označujú ako odseky 1 až 4.

1. V § 12 sa v úvodnej vete vypúšťajú slová „v iných veciach“.
2. Za § 12 sa vkladá §12a, ktorý vrátane nadpisu znie:

**„§ 12a**

**Paušálna odmena a náhrada nevyhnutných výdavkov spojených s vedením konania v oddlžení**

(1) Za výkon funkcie v konaniach o oddlžení patrí správcovi paušálna odmena a náhradu nevyhnutných výdavkov spojených s výkonom správcovskej činnosti vo výške 500 eur.

(2) Ak súd rozhodol o odvolaní správcu z funkcie do uplynutia základnej prihlasovacej lehoty odvolaný správca nárok na paušálnu odmenu nemá. Ak súd rozhodol o odvolaní správcu z funkcie po uplynutí základnej prihlasovacej lehoty odvolaný správca má nárok na odmenu v rozsahu jednej polovice základnej sumy.

(3) V konaní o určení splátkového kalendára má nárok na paušálnu odmenu a náhradu nevyhnutných nákladov spojených s výkonom správcovskej činnosti len správca vykonávajúci funkciu v čase skončenia konania.“.

1. § 24 vrátane nadpisu znie:

„§24

**Paušálna odmenu správcu a náhrada nevyhnutných výdavkov spojených s vedením konania v reštrukturalizácii**

*Ustanovenia o paušálnej odmene správcu a náhrade nevyhnutných výdavkov spojených s vedením konania v reštrukturalizácii budú zohľadňovať okolnosti ako počet prihlásených veriteľov, počet prítomných veriteľov na schôdzi veriteľov, počet zasadnutí veriteľských výborov, a pod.*

1. ÔSMA ČASŤ vrátane nadpisov znie:

„**ÔSMA ČASŤ**

**§ 48**

**Väčšia hodnota**

Nehnuteľnosťami väčšej hodnoty sa rozumejú nehnuteľnosti alebo spoluvlastnícke podiely na nich, ktorých súpisová hodnota presahuje 10-násobok sumy životného minima pre jednu plnoletú fyzickú osobu podľa osobitného predpisu.

**§48a**

**Menšia hodnota**

Nehnuteľnosťami menšej hodnoty sa rozumejú nehnuteľnosti alebo spoluvlastnícke podiely na nich, ktorých súpisová hodnota nepresahuje 10-násobok sumy životného minima pre jednu plnoletú fyzickú osobu podľa osobitného predpisu.

**§48d**

**Nehnuteľnosti a spoluvlastnícke podiely speňažiteľné v konkurze podľa štvrtej časti zákona ako hnuteľná vec.**

Ako hnuteľnú vec možno speňažiť nehnuteľnosti a spoluvlastnícke podiely menšej hodnoty.“.

**Čl. II**

Táto vyhláška nadobúda účinnosť 1. marca 2017.